Chełmno
<s>Chełmno (njemački: Culm ili Kulm) je grad od 19,510 stanovnika u sredini Poljske u Kujavsko-pomeranskom vojvodstvu.</s>

<s>Geografske karakteristike</s>

<s>Chełmno se nalazi na ušću riječice Frybe u Vislu, udaljen 40 km sjeverno od Toruńa i 30 km zapadno od Grudziądza.</s><s>Historijski centar grada leži na brdašcu, udaljenom 1,5 km od Visle.</s><s>Chełmno je uz Toruń najstariji grad u tom dijelu zemlje.</s>

<s>Historija</s>

<s>Chełmno je prvi put dokumentiran 1065. kao naselje na brdu Culmen.</s><s>Prusi su 1216. razorili taj Chełmno.</s>

<s>Negdje između 1228. - 1230. poljski vojvoda Konrad Mazovski pozvao je u taj kraj Teutonske viteze da mu brane granice od paganskih Prusa.</s><s>Teutonski viteški red podigao je 1232. novi zamak na brdašcu, pored kog je niklo naselje, nukleus današnjeg grada.</s><s>Chełmno je postao jedno od teutonskih glavnih fortifikacija i sjedišta njihove vojske.</s><s>Teutonci su mu 1233. dodjelili relativno liberalna gradska prava (nalik na Magdeburško pravo).</s><s>Chełmnsko pravo je kasnije postalo model po kojem je preko 200 gradova osnovano.</s><s>Nešto kasnije - 1243., osnovana je i biskupija Chełmno</s>

<s>Polovicom 13. vijeka, grad je preseljen na današnju lokaciju.</s><s>Period od 13 -14. vijeka bio je vrijeme velikog procvata grada, koji je prosperirao na trgovini.</s>

<s>Tokom 14. vijeka Chełmno je bio član Hanze, moćne trgovačke gilde koja je kontrolirala trgovinu po Baltiku.</s><s>Nakon slabljenja Teutonskog viteškog reda grad je 1466, vraćen u okrilje Kraljevine Poljske.</s>

<s>Od 1772. pa sve do 1920. bio je dio Kraljevine Pruske, odnosno Njemačkog Carstva, a nakon plebiscita održanog 1920. postao je dio obnovljene Poljske Republike.</s>

<s>Na samom početku Drugog svjetskog rata za Invazije Poljske, jedinice Wehrmachta pobile su oko 5.000 ljudi u gradu i okolici.</s>

<s>Od 1772. do 1975. bio je regionalni administrativni centar, a od 1999. je sjedište povjata.</s>

<s>Danas je Chelmno industrijski grad sa tvornicom dijelova za poljoprivredne mašine, i tvornicama namještaja, odjeće i prehrambenih proizvoda.</s>

<s>Kao grad sa još uvjek dobro očuvanom historijskom jezgrom, još uvijek ima bedeme sa tornjevima i gradska vrata (14. -15. vijek), pet starih crkava i kasno renesansu vijećnicu, Chelmno je i popularna turistička destinacija.</s>

<s>Pobratimski gradovi 
Chełmno ima ugovore o partnerstvu sa slijedećim gradovima;
  Hann.</s><s>Münden Njemačka (od 1992.)
  Letovice Češka (od 2012.)
  Kaniv Rusija (od 2016.)
  Falkirk Ujedinjeno Kraljevstvo (od 2017.)</s>

<s>Izvori</s>

<s>Vanjske veze</s>

<s>Chełmno (službene stranice)</s>

<s>Gradovi u Poljskoj</s>

